CELEX: 31982D0425
Language: el
Date: 1982-06-10 00:00:00
Title: 82/425/EOK: Απόφαση τής Επιτροπής τής 10ης Ιουνίου 1982 περί τών υγειονομικών προϋποθέσεων καί κτηνιατρικών πιστοποιητικών κατά τήν εισαγωγή νωπού κρέατος προελεύσεως Τσεχοσλοβακίας

Avis juridique important

|

31982D0425

82/425/EOK: Απόφαση τής Επιτροπής τής 10ης Ιουνίου 1982 περί τών υγειονομικών προϋποθέσεων καί κτηνιατρικών πιστοποιητικών κατά τήν εισαγωγή νωπού κρέατος προελεύσεως Τσεχοσλοβακίας  

Επίσημη Εφημερίδα αριθ. L 186 της 30/06/1982 σ. 0048 - 0053 Φινλανδική ειδική έκδοση: Κεφάλαιο 3 τόμος 15 σ. 0046  Ισπανική ειδική έκδοση: Κεφάλαιο 03 τόμος 25 σ. 0210  Σουηδική ειδική έκδοση: Κεφάλαιο 3 τόμος 15 σ. 0046  Πορτογαλική ειδική έκδοση : Κεφάλαιο 03 τόμος 25 σ. 0210 

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 10ης Ιουνίου 1982  περί των υγειονομικών προϋποθέσεων και κτηνιατρικών πιστοποιητικών κατά την εισαγωγή νωπού κρέατος προελεύσεως Τσεχοσλοβακίας  (82/425/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και των υγειονομικών μέτρων κατά τις εισαγωγές ζώων του βοείου και χοιρείου είδους και νωπών κρεάτων προελεύσεως τρίτων χωρών (1), όπως τροποποιήθηκε τελευταία από την οδηγία 81/476/ΕΟΚ (2), και ιδίως το άρθρο 16,  Εκτιμώντας:  ότι είναι αναγκαίο να καθοριστούν οι υγειονομικοί κανόνες κατά τις εισαγωγές νωπού κρέατος προελεύσεως Τσεχοσλοβακίας·  ότι σύμφωνα με διαπιστώσεις αποστολής της Κοινότητας, φαίνεται ότι η υγειονομική κατάσταση στην Τσεχοσλοβακία είναι εξίσου καλή με αυτή που επικρατεί στις περισσότερες χώρες της Κοινότητας, ιδίως όσον αφορά τις ασθένειες που μεταδίδονται μέσω του κρέατος·  ότι επιπλέον, οι αρμόδιες κτηνιατρικές αρχές της Τσεχοσλοβακίας έχουν διαβεβαιώσει ότι δεν έχουν εμφανισθεί, τουλάχιστον κατά τους τελευταίους 12 μήνες, οι εξής ασθένειες: πανώλη των βοοειδών, εξωτικός και κλασικός αφθώδης πυρετός, αφρικανική πανώλη των χοίρων, κλασική πανώλη των χοίρων, λοιμώδης παράλυση των χοίρων (ασθένεια του Teschen) και κυστιώδης ασθένεια των χοίρων· ότι δεν έχουν γίνει εμβολιασμοί κατά των ασθενειών αυτών κατά το εν λόγω χρονικό διάστημα, με εξαίρεση την ασθένεια του κλασικού αφθώδους πυρετού, και ότι δεν υπάρχουν στην Τσεχοσλοβακία προς το παρόν ζώα εμβολιασμένα κατά του αφθώδους πυρετού και της κλασικής πανώλης των χοίρων·  ότι οι αρμόδιες κτηνιατρικές αρχές της Τσεχοσλοβακίας έχουν αναλάβει την υποχρέωση να ανακοινώσουν στην Επιτροπή και στα Κράτη μέλη, τηλετυπικώς ή με τηλεγράφημα, εντός 24 ωρών, ότι πιστοποιήθηκε ή διαπιστώθηκε η εκδήλωση μιας από τις προαναφερθείσες ασθένειες ή κάποια μεταβολή στην τακτική των εμβολιασμών κατά των εν λόγω ασθενειών·  ότι οι υγειονομικές διατάξεις και το κτηνιατρικό πιστοποιητικό πρέπει να προσαρμοσθούν σύμφωνα με τις υγειονομικές διατάξεις του ενδιαφερομένου κράτους μη μέλους·  ότι ορισμένα Κράτη μέλη, λόγω της ειδικής καταστάσεως που επικρατεί σε αυτά όσον αφορά τον αφθώδη πυρετό και την πανώλη των χοίρων, απολαύουν ειδικών διατάξεων κατά το ενδοκοινοτικό εμπόριο και ως εκ τούτου θα έπρεπε να τους επιτραπεί να εφαρμόζουν ειδικές διατάξεις κατά τις εισαγωγές προελεύσεως τρίτων χωρών· ότι οι διατάξεις αυτές πρέπει να είναι τουλάχιστον τόσο αυστηρές όσο και εκείνες που εφαρμόζουν τα ίδια Κράτη μέλη κατά το ενδοκοινοτικό εμπόριο·  ότι είναι αναγκαίο να επανεξετασθεί η απόφαση αυτή με σκοπό την προσαρμογή της προς τους κοινοτικούς κανόνες που αφορούν τον έλεγχο και την εξάλειψη του αφθώδους πυρετού και της πανώλους των χοίρων εντός της Κοινότητας·  ότι τα μέτρα που προβλέπονται στην παρούσα απόφαση είναι σύμφωνα με την γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  1. Τα Κράτη μέλη επιτρέπουν την εισαγωγή των εξής κατηγοριών νωπού κρέατος προελεύσεως Τσεχοσλοβακίας:  α) νωπό κρέας κατοικιδίων βοοειδών, χοιροειδών, προβατοειδών και αιγοειδών, βάσει των εγγυήσεων που ορίζονται στο κτηνιατρικό πιστοποιητικό σύμφωνα με το παράρτημα Α, που πρέπει να συνοδεύει την αποστολή·  β) νωπό κρέας κατοικιδίων μονόπλων, βάσει των εγγυήσεων που ορίζονται στο κτηνιατρικό πιστοποιητικό σύμφωνα με το παράρτημα Β, που πρέπει να συνοδεύει την αποστολή.  2. Τα Κράτη μέλη δεν επιτρέπουν την εισαγωγή κατηγοριών νωπού κρέατος προελεύσεως Τσεχοσλοβακίας που δεν αναφέρονται στην παράγραφο 1.  Άρθρο 2  1. Μέχρις ότου υιοθετηθούν από το Συμβούλιο κανόνες περί ελέγχου και εξαλείψεως του αφθώδους πυρετού στην Κοινότητα, και εφόσον εξακολουθεί η απαγόρευση εμβολιασμού κατά του αφθώδους πυρετού, η Ιρλανδία και το Ηνωμένο Βασίλειο, όσον αφορά την Βόρειο Ιρλανδία, δύνανται να διατηρήσουν τους εθνικούς υγειονομικούς τους κανόνες σχετικά με την προστασία κατά του αφθώδους πυρετού, όσον αφορά το βόειο, χοίρειο, πρόβειο και αίγειο κρέας που αναφέρεται στο άρθρο 1 παράγραφος 1 υπό α.  2. Παρ' ολο ότι δεν πιστοποιείται επίσημα πανώλη των χοίρων στη Δανία, στην 'Ιρλανδία και στο Ηνωμένο Βασίλειο, τα Κράτη αυτά δύναται να διατηρήσουν τους εθνικούς υγειονομικούς τους κανόνες σχετικά με την προστασία κατά της πανώλης των χοίρων, όσον αφορά το νωπό χοίρειο κρέας που αναφέρεται στο άρθρο 1 παράγραφος 1 υπό α.  Άρθρο 3  Η παρούσα απόφαση δεν ισχύει για εισαγωγές αδένων και οργάνων που η χώρα προορισμού επιτρέπει την εισαγωγή τους για φαρμακευτική βιομηχανία.  Άρθρο 4  Η παρούσα απόφαση θα επανεξετασθεί με σκοπό την προσαρμογή των κοινοτικών κανόνων περί ελέγχου και εξαλείψεως του αφθώδους πυρετού και της πανώλης των χοίρων στην Κοινότητα.  Άρθρο 5  Η παρούσα απόφαση αρχίζει να ισχύει από τη 1η Οκτωβρίου 1982.  Άρθρο 6  Η παρούσα απόφαση απευθύνεται στα Κράτη μέλη.  Έγινε στις Βρυξέλλες, στις 10 Ιουνίου 1982.  Για την 'Επιτροπή  Poul DALSAGER  Μέλος της Επιτροπής  (1) ΕΕ αριθ. L 302 της 31. 12. 1972, σ. 28.  (2) ΕΕ αριθ. L 186 της 8. 7. 1981, σ. 20.   ΠΑΡΑΡΤΗΜΑ Α  ΚΤΗΝΙΑΤΡΙΚΟ ΠΙΣΤΟΤΙΚΟ  για νωπό κρέας (1) κατοικιδίων βοοειδών, χοιροειδών, προβατοειδών και αιγοειδών που προορίζεται για αποστολή στην Ευρωπαϊκή Οικονομική Κοινότητα  Χώρα προορισμού:  Αριθμός δημοσίου πιστοποιητικού υγείας (2):  Χώρα εξαγωγής: Τσεχοσλοβακία  Υπουργείο:  Υπηρεσία:  Στοιχεία:  (Προαιρετικό)  Ι. Αναγνώριση  Κρέας από:  (Είδος ζώου)  Είδος τεμαχίων:  Είδος συσκευασίας:  Αριθμός τεμαχίων ή μονάδων συσκευασίας:  Καθαρό βάρος:  ΙΙ. Προέλευση του κρέατος  Διεύθυνση(εις) και αριθμός(οί) (2) κτηνιατρικής εγκρίσεως τού(τν) εγκεκριμένου(ων) σφαγείου(ων) (2):  Διεύθυνση(εις) και αριθμός(οί) (2) κτηνιατρικής εγκρίσεως τού(τών) εγκεκριμένου(ων) εργαστηρίου(ων) τεμαχισμού (2):  ΙΙΙ. Προορισμός του κρέατος  Το κρέας αποστέλλεται από:  (Τόπος αποστολής)  στ :  (Χώρα και τόπος προορισμού)  με το εξής μεταφορικό μέσο (3):  Όνομα και διεύθυνση του αποστολέα:  Όνομα και διεύθυνση του παραλήπτη:  IV. Υγειονομική βεβαίωση  Ο υπογεγραμμένος επίσημος κτηνίατρος βεβαιώνω ότι:  1. Το προαναφερθέν νωπό κρέας προέρχεται από:  - ζώα που ευρίσκονται στην επικράτεια της Τσεχοσλοβακίας από τρείς τουλάχιστον μήνες προ της σφαγής τους ή από της γεννήσεώς τους εφόσον πρόκειται για ζώα ηλικίας κάτω των τριών μηνών,  - ζώα που προέρχονται από εκμεταλλεύσεις στις οποίες δεν έχει εκδηλωθεί αφθώδης πυρετός κατά τη διάρκεια των προηγουμένων 30 ημερών, καθώς επίσης και σε ακτίνα 10 km κατά τη διάρκεια των προηγουμένων 30 ημερών,  - ζώα που έχουν μεταφερθεί στο εγκεκριμένο σφαγείο (1) χωρίς να έλθουν σε επαφή με ζώα που δεν πληρούν τους όρους που απαιτούνται για εξαγωγή του κρέατός τους στην Κοινότητα, και εάν έχουν μεταφερθεί με μεταφορικά μέσα, αυτά τα τελευταία έχουν καθαρισθεί και απολυμανθεί πριν από τη φόρτωση,  - ζώα που έχουν περάσει κατά τις 24 ωρες προ της σφαγής τους από υγειονομική εξέταση στο σφαγείο, όπως αναφέρεται στο κεφάλαιο V του παραρτήματος Β της οδηγίας 72/462/ΕΟΚ, και δεν έχουν παρουσιάσει ενδείξεις αφθώδους πυρετού,  - στην περίπτωση χοιρείου νωπού κρέατος, τα ζώα που προέρχονται από εκμεταλλεύσεις στις οποίες δεν έχει εκδηλωθεί κυστιώδης ασθένεια των χοίρων κατά τη διάρκεια των προηγουμένων 30 ημερών ή πανώλη των χοίρων κατά τη διάρκεια των προηγουμένων 40 ημερών, καθώς επίσης και σε ακτίνα 10 km κατά τη διάρκεια των προηγουμένων 30 ημερών όσον αφορά τις δύο αυτές ασθένειες,  - εφόσον πρόκειται για χοίρειο κρέας, τα ζώα δεν προέρχονται από εκμεταλλεύσεις στις οποίες έχει επιβληθεί απαγόρευση λόγω βρουκελλώσεως των χοίρων κατά τη διάρκεια των προηγουμένων έξι εβδομάδων,  - εφόσον πρόκειται για νωπό πρόβειο ή αίγειο κρέας, τα ζώα δεν προέρχονται από εκμεταλλεύσεις στις οποίες έχει επιβληθεί απαγόρευση λόγω βρουκελλώσεων των βοοειδών ή αιγοειδών κατά τη διάρκεια των προηγουμένων έξι εβδομάδων.  2. Το προαναφερθέν νωπό κρέας προέρχεται από εγκατάσταση ή εγκαταστάσεις στις οποίες, μετά από εκδήλωση αφθώδους πυρετού, μόνο μετά τη σφαγή όλων των υπαρχόντων ζώων, την απομάκρυνση όλου του κρέατος και τον τελικό καθαρισμό και την απολύμανση όλων των εγκαταστάσεων, υπό την επίβλεψη επισήμου κτηνιάτρου, επετράπη η περαιτέρω επεξεργασία κρέατος για εξαγωγή προς την Κοινότητα.  Έγινε στ , την  (Υπογραφή του επίσημου κτηνίατρου)  Σφραγίδα  (1) Νωπό κρέας: όλα τα τμήματα των κατοικιδίων βοοειδών, χοιροειδών, προβατοειδών και αιγοειδών, κατάλληλα για ανθρώπινη κατανάλωση, που δεν έχουν υποβληθεί σε καμιά επεξεργασία συντηρήσεως. Εντούτοις, διατηρημένα δια ψύξεως και κατεψυγμένα κρέατα θεωρούνται ως νωπά.  (2) Προαιρετικό όταν η χώρα προορισμού επιτρέπει την εισαγωγή νωπού κρέατος για χρήση άλλη εκτός από την ανθρώπινη κατανάλωση, κατ' εφαρμογή του άρθρου 19 υπό α της οδηγίας 72/462/ΕΟΚ.  (3) Για το βαγόνια τραίνου και τα φορτηγά αυτοκίνητα σημειώνεται ο αριθμός μητρώου, για τα αεροπλάνα ο αριθμός πτήσεως και για τα πλοία το όνομα.  (1) Προαιρετικό όταν η χώρα προορισμού επιτρέπει την εισαγωγή νωπού κρέατος για χρήση άλλη εκτός από την ανθρώπινη κατανάλωση, κατ' εφαρμογή του άρθρου 19 υπό α της οδηγίας 72/462/ΕΟΚ.   ΠΑΡΑΡΤΗΜΑ Β  ΚΤΗΝΙΑΤΡΙΚΟ ΠΙΣΤΟΠΟΙΗΤΙΚΟ  για νωπό κρέας (1) μονόπλων κατοικιδίων που προορίζεται για αποστολή στην Ευρωπαϊκή Οικονομική Κοινότητα  Χώρα προορισμού:  Αριθμός δημοσίου πιστοποιητικού υγείας (2):  Χώρα εξαγωγής: Τσεχοσλοβακία  Υπουργείο:  Υπηρεσία:  Στοιχεία:  (Προαιρετικό)  Ι. Αναγνώριση  Κρέας μονόπλων κατοικιδίων  Είδος τεμαχίων:  Είδος συσκευασίας:  Αριθμός τεμαχίων ή μονάδων συσκευασίας:  Καθαρό βάρος:  ΙΙ. Προέλευση του κρέατος  Διεύθυνση(εις) και αριθμός(οί) (2) κτηνιατρικής εγκρίσεως τού(τών) εγκεκριμένου(ων) σφαγείου(ων) (2):  Διεύθυνση(εις) και αριθμός(οί) (2) κτηνιατρικής εγκρίσεως τού(τών) εγκεκριμένου(ων) εργαστηρίου(ων) τεμαχισμού (2):  ΙΙΙ. Προορισμός του κρέατος  Το κρέας αποστέλλεται από:  (Τόπος αποστολής)  στ :  (Χώρα και τόπος προορισμού)  με το εξής μεταφορικό μέσο (3):  Όνομα και διεύθυνση του αποστολέα:  Όνομα και διεύθυνση του παραλήπτη:  IV. Υγειονομική βεβαίωση  Ο υπογεγραμμένος επίσημος κτηνίατρος βεβαιώνω ότι το προαναφερθέν νωπό κρέας προέρχεται από ζώα που ευρίσκονται στην επικράτεια της Τσεχοσλοβακίας τουλάχιστον τρείς μήνες προ της σφαγής ή από της γεννήσεώς τους εφόσον πρόκειται για ζώα ηλικίας κάτω των τριών μηνών.  Έγινε στ , την  (Υπογραφή του επίσημου κτηνίατρου)  Σφραγίδα  (1) Νωπά κρέατα: όλα τα τμήματα των κατοικιδίων μονόπλων, κατάλληλα για ανθρώπινη κατανάλωση, που δεν έχουν υποβληθεί σε καμιά επεξεργασία συντηρήσεως. Εντούτοις, διατηρημένα δια ψύξεως και κατεψυγμένα κρέατα θεωρούνται ως νωπά.  (2) Προαιρετικό όταν η χώρα προορισμού επιτρέπει την εισαγωγή νωπού κρέατος για χρήση άλλη εκτός από την ανθρώπινη κατανάλωση, κατ' εφαρμογή του άρθρου 19 υπό α της οδηγίας 72/462/ΕΟΚ.  (3) Για το βαγόνια τραίνου και τα φορτηγά αυτοκίνητα σημειώνεται ο αριθμός μητρώου, για τα αεροπλάνα ο αριθμός πτήσεως και για τα πλοία το όνομα.